નવી દિલ્હીઃ શાઓમીએ પોતાના નવા Mi એનિવર્સરી સેલની જાહેરાત કરી છે. ચીનની કંપની ભારતમાં પોતાની ચોથી એનિવર્સરીના અવસરે Xiaomi Mi Anniversary Saleનું આયોજન કરી રહી છે. શાઓમીનો આ સેલ 10 જુલાઈથી શરૂ થશે અને ત્રણ દિવસ સુધી ચાલશે. શાઓમીના આ સેલમાં સ્માર્ટફોન્સ, સ્માર્ટ ટીવી, શાઓમીની એસેસરીઝ, Mi બેન્ડ 2, બોડી કમ્પોઝીશન સ્કેલ સહિત ઘણા પ્રોડક્ટ્સ પર આકર્ષક ઓફર્સ અને ડીલ્સ મળશે. કંપનીએ પસંદગીના કેટલાક ડિવાઈસો માટે 4 રૂપિયાના ફ્લેશ સેલનું આયોજન કર્યું છે. યુઝર્સ પાસે શાઓમીની વેબસાઈટ પર 4 રૂપિયામાં રેડમી Y2 અને રેડમી 5પ્રો જેવા પ્રોડક્ટ્સ ખરીદવાની તક હશે.